Tugna-a, Tessenfalay-d tameṭṭut icudden ɣer umeɣrad i deg id d-ilul, d tameṭṭut iḥarzen iman-is, isburren, iḥeǧben id as-yefkan azal i tnaṣlit. Tin id yekren deg udrar, di rmel n sseḥra neɣ texliǧt n Lakaṣba . Tameṭṭut n wagim n tumayt; am Kahina, Faḍma n sumer, d Ǧamilat, tid yettekan di tegrawla Tazzayrit. Awadem n tfelwit-a yesɛa anamek uffir acku ur ttbanen ara lermaḥ n uwadem yellan deg-s; ulac allen ,ifassen aqerru-is d uffir , iɣumm s yiniyen. £er unaẓur-a awadem-a unti, yesseklas-d ayen ifden d iwudam ara yeqqimen deg umezruy, d wallaɣ n yal amdan ɣas ad ɛeddint talliyin .Akk d tekriḍt n tegrawla mgal ansayen d tneḥqarut yesɛedday wargaz ɣef tmeṭṭut.